Man doodgeskiet na hy ma en baba kaapArgieffoto Ao. Kay Makhubela, woordvoerder van die polisie, sê die vrou is Dinsdagaand deur twee mans gekaap toe sy by haar huis in Dobsonville, Soweto stilgehou het. “Die mans het in die motor gespring en met die vrou en haar baba weggejaag.” Die mans het die vrou en haar baba later langs die pad afgelaai en weggery. Die vrou het die kaping by die polisie aangemeld en die blitspatrollie is in kennis gestel. Beamptes van die blitspatrollie het die gekaapte motor gewaar en agternagesit. Makhubela sê die kapers het op die polisie losgebrand. Die beamptes het teruggevuur en een van die kapers is doodgeskiet. Makhubela sê die ander man is in hegtenis geneem en sal binnekort in die Protea-landdroshof verskyn.